section_heading: Znanstveni centri
paragraph_text: U okviru Fakulteta djeluju dva znanstvena centra – Centar za empirijska društvena istraživanja i trendove (CASTER) i Centar za europska istraživanja (CEIPU). Svrha osnivanja i djelovanja znanstvenih centara proizlazi iz potrebe širenja istraživanja izvan uskih geografskih granica kroz upotrebu modernih empirijskih metoda kako bi se uspostavile snažne istraživačke veze s centrima i istraživačima iz međunarodnog okruženja, kao i iz činjenice nedostatnog sustavnog praćenja i istraživanja mogućnosti razvoja i učinaka članstva u EU-u što je posebno važno s aspekta Republike Hrvatske kao nove članice. U okviru znanstvenih centara samostalno ili u suradnji s partnerima izrađeni su brojni dokumenti, strategije razvoja, planovi, analize, provedena su mnoga znanstvena istraživanja, objavljene publikacije i održan je velik broj događanja.